Document ID: 32015R0588

REGULAMENTUL DE PUNERE ÎN APLICARE (UE) 2015/588 AL COMISIEI
din 14 aprilie 2015
de modificare a Regulamentului de punere în aplicare (UE) nr. 470/2014 de instituire a unei taxe antidumping definitive și de percepere definitivă a taxei provizorii instituite la importurile de sticlă solară originară din Republica Populară Chineză
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1), în special articolul 9 alineatul (4) și articolul 14 alineatul (1),
întrucât:
(1)
La 13 mai 2014, Comisia a adoptat Regulamentul de punere în aplicare (UE) nr. 470/2014 (2) („Regulamentul de instituire a unor taxe antidumping definitive”) și Regulamentul de punere în aplicare (UE) nr. 471/2014 (3) („Regulamentul de instituire a unor taxe compensatorii definitive”).
(2)
În conformitate cu Regulamentul de instituire a unor taxe antidumping definitive, marja de dumping pentru societățile cooperante neincluse în eșantion a fost stabilită la 84,7 % (4). Nivelul de eliminare a prejudiciului aplicabil acestor societăți a fost stabilit la 36,5 % (5).
(3)
Trei dintre aceste societăți nu au cooperat în cadrul anchetei antisubvenție desfășurate în paralel și, din acest motiv, nivelul definitiv al taxei antisubvenție pentru acestea a fost stabilit la 17,1 % (6). Societățile vizate sunt următoarele:
-
Henan Ancai Hi-Tech Co., Ltd;
-
Henan Succeed Photovoltaic Materials Corporation; și
-
Zibo Jinxing Glass Co. Ltd.
(4)
În conformitate cu considerentul 167 din Regulamentul de instituire a unor taxe antidumping definitive, în anchetele paralele în cazul cărora marjele de subvenție sunt mai mici decât nivelul de eliminare a prejudiciului, taxele antisubvenție definitive ar trebui să fie instituite la nivelul marjelor de subvenție stabilite, iar taxa antidumping definitivă ar trebui să fie instituită până la nivelul relevant de eliminare a prejudiciului.
(5)
Pe această bază, pentru cele trei societăți care au cooperat în cadrul anchetei antidumping, dar nu au cooperat la ancheta antisubvenție desfășurată în paralel, nivelurile la care ar trebui stabilite taxele antidumping și antisubvenție ar trebui să fie următoarele:
Societate
Marja de subvenție
Marja de dumping
Nivelul de eliminare a prejudiciului
Taxă compensatorie (antisubvenție)
Taxa antidumping
Alte societăți care au cooperat la ancheta antidumping, dar nu și la ancheta antisubvenție desfășurată în paralel
17,1 %
84,7 %
36,5 %
17,1 %
19,4 %
(6)
Rezultă că informațiile cu privire la cele trei societăți, astfel cum au fost prezentate în considerentul anterior, ar trebui să fie incluse, de asemenea, în considerentul 167 din Regulamentul de instituire a unor taxe antidumping definitive.
(7)
De asemenea, rezultă că articolul 1 alineatul (2) din Regulamentul de instituire a unor taxe antidumping definitive ar trebui modificat în consecință.
(8)
În cazul în care cuantumul taxelor achitate sau înscrise în evidența contabilă în conformitate cu articolul 1 alineatul (2) din Regulamentul de instituire a unor taxe antidumping definitive depășește cuantumul datorat în temeiul prezentului regulament, suma respectivă ar trebui să fie rambursată sau remisă. Dispoziții similare se aplică taxelor provizorii percepute definitiv în conformitate cu articolul 2 din același regulament.
(9)
Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din Regulamentul (CE) nr. 1225/2009,
ADOPTĂ PREZENTUL REGULAMENT:
Articolul 1
Tabelul de la articolul 1 alineatul (2) din Regulamentul de punere în aplicare (UE) nr. 470/2014 se înlocuiește cu următorul tabel:
„Societate
Taxa antidumping
Codul adițional TARIC
Xinyi PV Products (Anhui) Holdings Ltd
36,1 %
B943
Zhejiang Hehe Photovoltaic Glass Technology Co., Ltd
9,1 %
B944
Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
29,3 %
B945
Henan Yuhua New Material Co., Ltd
0,4 %
B946
Alte societăți cooperante enumerate în anexa I, dar care nu sunt enumerate în anexa I la Regulamentul de punere în aplicare (UE) nr. 471/2014 al Comisiei (7)
19,4 %
Alte societăți cooperante menționate în anexa I
24,1 %
Toate celelalte societăți
25,0 %
B999
Articolul 2
(1) Cuantumul taxelor achitate sau înscrise în evidența contabilă în temeiul articolului 1 sau al articolului 2 din Regulamentul de punere în aplicare (UE) nr. 470/2014 și care depășește cuantumul stabilit în conformitate cu articolul 1 din prezentul regulament se rambursează sau se remite.
(2) Rambursarea și remiterea trebuie solicitate de la autoritățile vamale naționale în conformitate cu legislația vamală aplicabilă, într-un termen prevăzut la articolul 236 alineatul (2) din Regulamentul (CEE) nr. 2913/92 al Consiliului (8).
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică retroactiv de la 15 mai 2014.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 aprilie 2015.

Labels: 18
3
4
1